CELEX: 62010CA0284
Language: et
Date: 2011-07-21 00:00:00
Title: Kohtuasi C-284/10: Euroopa Kohtu (seitsmes koda) 21. juuli 2011 . aasta otsus (Tribunal Supremo (Hispaania) eelotsusetaotlus) — Telefónica de España, SA versus Administratión del Estado (Direktiiv 97/13/EÜ — Üldlubade ja üksiklitsentside ühine raamistik telekommunikatsiooniteenuste valdkonnas — Üldluba omavatele ettevõtjatele kohaldatavad maksud ja tasud — Artikkel 6 — Tõlgendamine — Siseriiklikud õigusnormid, millega nähakse ette aastamaks, mis arvutatakse ettevõtte tegevuse kogutulu protsendi alusel)

10.9.2011   
            
            
               ET
            
            
               Euroopa Liidu Teataja
            
            
               C 269/16
            
         Euroopa Kohtu (seitsmes koda) 21. juuli 2011. aasta otsus (Tribunal Supremo (Hispaania) eelotsusetaotlus) — Telefónica de España, SA versus Administratión del Estado
   (Kohtuasi C-284/10) (1)
   
   (Direktiiv 97/13/EÜ - Üldlubade ja üksiklitsentside ühine raamistik telekommunikatsiooniteenuste valdkonnas - Üldluba omavatele ettevõtjatele kohaldatavad maksud ja tasud - Artikkel 6 - Tõlgendamine - Siseriiklikud õigusnormid, millega nähakse ette aastamaks, mis arvutatakse ettevõtte tegevuse kogutulu protsendi alusel)
   2011/C 269/26
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Hageja: Telefónica de España, SA
   
      Kostja: Administratión del Estado
   
      Ese
   
   Eelotsusetaotlus — Tribunal Supremo — Euroopa Parlamendi ja nõukogu 10. aprilli 1997. aasta direktiivi 97/13/EÜ telekommunikatsiooniteenuste valdkonna üldlubade ja individuaalsete litsentside ühise raamistiku kohta (EÜT L 117, lk 15) (eelkõige artikli 6) tõlgendamine — Üldlube omavate ettevõtjate suhtes kohaldatavad maksud ja tasud — Selliste rahaliste kohustuste kehtestamine, mis lähevad kaugemale direktiiviga lubatust ja mille eesmärki ei ole direktiivis ette nähtud.
   
      Resolutsioon
   
   Euroopa Parlamendi ja nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta telekommunikatsiooniteenuste valdkonnas artiklit 6 tuleb tõlgendada nii, et sellega ei ole vastuolus liikmesriigi õigusnormid, mis kehtestavad üldluba omavatele ettevõtjatele maksu, mis arvutatakse perioodiliselt kord aastas maksukohustuslastest ettevõtjate tegevuse kogukulu alusel ja mille eesmärk on katta nende lubade väljastamise, juhtimise, kontrollimise ja jõustamise menetlusega seotud kulusid, siis, kui vastava liikmesriigi sellest maksust saadud tulud ei ületa kõiki halduskulusid — viimati nimetatud asjaolu tuleb kontrollida eelotsusetaotluse esitanud kohtul.
   
      (1)  ELT C 246, 11.9.2010.